อาบน้ำมากกว่า 2 ครั้งต่อวันจะเกิดอะไรขึ้น?

จะเกิดอะไรขึ้นหากคุณอาบน้ำมากเกิน 2 ครั้ง หรือมากกว่านั้นต่อวัน?

การอาบน้ำมากกว่า 2 ครั้งต่อวันมักพบเห็นในคนปกติทั่วไป โดยเฉพาะอย่างยิ่งในประเทศไทยของเรา บางคนอาจจะอาบน้ำมากกว่า 2 ครั้ง เนื่องจากสภาพอากาศของประเทศไทยที่มีอากาศร้อนชื้น ซึ่งเป็นสาเหตุทำให้เกิดเหงื่อ และสิ่งสกปรกตามร่างกายได้ง่าย แต่การอาบน้ำมากเกินไปอาจส่งผลเสียต่อร่างกายได้ เนื่องจากผิวหนังของเรามีชั้นผิวที่ประกอบไปด้วยน้ำมัน และแบคทีเรียที่ช่วยปกป้องผิวจากความแห้ง และเชื้อโรคต่าง ๆ หากเราอาบน้ำหรือทำความสะอาดมากเกินไป โดยเฉพาะอย่างยิ่งการขัดถูด้วยสบู่ที่แรงเกินไป บางคนอาจคิดว่าช่วยให้เชื้อโรคออกไปจากร่างกายได้ง่าย แต่นั่นยิ่งทำให้ผิวหนังแห้งและเกิดการระคายเคืองมากยิ่งขึ้น ส่งผลให้ผิวหนังเกิดอาการแห้งแตก ทำให้เชื้อโรคต่าง ๆ สามารถเข้ามาผ่านผิวหนังได้ง่าย ทำให้เกิดอาการติดเชื้อผ่านผิวหนัง หรือเกิดอาการภูมิแพ้ขึ้นได้

1. ผมของคุณอาจดูมันเยิ้มมากขึ้น

ผมที่เพิ่งสระจะดูดี แต่การสระผมบ่อยเกินไปอาจทำให้ผมมันมากขึ้นได้ ทุกครั้งที่คุณใช้แชมพูที่คุณชอบ หนังศีรษะของคุณจะแห้งเล็กน้อย ถ้าคุณมีนิสัยชอบสระผมทุกวัน หนังศีรษะของคุณจะได้รับคำสั่งจากสมองว่าจำเป็นต้องผลิตน้ำมันเพิ่มขึ้นอย่างต่อเนื่องเพื่อป้องกันไม่ให้ผิวหนังบนศีรษะของคุณแห้งเกินไป สิ่งนี้จะทำให้ผมของคุณมันเยิ้มเร็วขึ้น